Document ID: 32008D0793

KOMMISSIONENS BESLUTNING
af 1. oktober 2008
om, hvorvidt udgifter, som visse medlemsstater afholder i 2008 til indsamling og forvaltning af data, der er nødvendige for at kunne gennemføre den fælles fiskeripolitik, er støtteberettigede
(meddelt under nummer K(2008) 4013)
(2008/793/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten (1), særlig artikel 24, stk. 1, og
ud fra følgende betragtninger:
(1)
Ved Kommissionens forordning (EF) nr. 861/2006 fastsættes det, på hvilke betingelser medlemsstaterne kan få bidrag fra Fællesskabet til dækning af udgifter til deres nationale programmer for indsamling og forvaltning af data.
(2)
Sådanne programmer skal opstilles i overensstemmelse med Rådets forordning (EF) nr. 1543/2000 af 29. juni 2000 om fastlæggelse af en EF-ramme for indsamling og forvaltning af fiskeridata, der er nødvendige til gennemførelse af den fælles fiskeripolitik (2), og Kommissionens forordning (EF) nr. 1639/2001 af 25. juli 2001 om udformning af det minimale og det udvidede EF-program for indsamling af data i fiskerisektoren og om gennemførelsesbestemmelser til Rådets forordning (EF) nr. 1543/2000 (3).
(3)
Belgien, Bulgarien, Danmark, Tyskland, Estland, Grækenland, Spanien, Frankrig, Irland, Italien, Cypern, Letland, Litauen, Malta, Nederlandene, Polen, Portugal, Finland, Rumænien, Slovenien, Sverige og Det Forenede Kongerige har indsendt nationale programmer for 2008, jf. artikel 6, stk. 1, i forordning (EF) nr. 1543/2000. De pågældende medlemsstater har også indsendt ansøgninger om et finansielt EF-bidrag.
(4)
Kommissionen har gennemgået medlemsstaternes programmer og vurderet, om udgifterne er støtteberettigede.
(5)
Artikel 5, stk. 1, i forordning (EF) nr. 1543/2000 fastsætter grundlaget for et minimalt EF-program svarende til de oplysninger, der er absolut påkrævede til de videnskabelige vurderinger, dels et udvidet EF-program, der foruden det minimale programs oplysninger også omfatter oplysninger, der kan bidrage til en afgørende forbedring af de videnskabelige vurderinger.
(6)
Ifølge artikel 24, stk. 3, litra b), i forordning (EF) nr. 861/2006 fastsættes satsen for det finansielle bidrag ved kommissionsbeslutning. Ifølge artikel 16 i forordning (EF) nr. 861/2006 kan EF-medfinansieringssatsen i forbindelse med indsamling af grunddata ikke overstige 50 % af medlemsstaternes udgifter til gennemførelse af programmet for indsamling og forvaltning af data. Ifølge artikel 24, stk. 2, i samme forordning skal der gives forrang til de foranstaltninger, der er bedst egnet til at fremme indsamlingen af de data, der er nødvendige for den fælles fiskeripolitik.
(7)
Der bør udbetales et forskud til medlemsstaterne for at lette gennemførelsen af deres nationale program. Det samlede finansielle EF-bidrag til de nationale programmer bør først udbetales, når Kommissionen har godkendt den årlige tekniske rapport, der omhandles i artikel 6, stk. 2, i forordning (EF) nr. 1639/2001, og dermed forbundne omkostninger.
(8)
Denne beslutning udgør en finansieringsafgørelse, jf. artikel 75, stk. 2, i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4).
(9)
Foranstaltningerne i denne beslutning er i overensstemmelse med udtalelse fra Komitéen for Fiskeri og Akvakultur -
VEDTAGET FØLGENDE BESLUTNING:
Artikel 1
Ved denne beslutning fastsættes for 2008 de støtteberettigede udgifter for hver enkelt medlemsstat og satserne for det finansielle EF-bidrag til indsamling og forvaltning af data, der er nødvendige for at kunne gennemføre den fælles fiskeripolitik.
Artikel 2
Med hensyn til udgifter til indsamling og forvaltning af data, der er nødvendige for at kunne gennemføre den fælles fiskeripolitik, jf. bilag I, ydes der et finansielt EF-bidrag på højst 50 % af de støtteberettigede udgifter for det minimale program, jf. artikel 5 i forordning (EF) nr. 1543/2000.
Artikel 3
Med hensyn til udgifter til indsamling og forvaltning af data, der er nødvendige for at kunne gennemføre den fælles fiskeripolitik, jf. bilag II, ydes der et finansielt EF-bidrag på højst 35 % af de støtteberettigede udgifter for det udvidede program, jf. artikel 5 i forordning (EF) nr. 1543/2000.
Artikel 4
1. Fællesskabet udbetaler første rate på 50 % af det finansielle EF-bidrag, jf. bilag I og II, efter meddelelsen af denne beslutning til medlemsstaterne.
2. Medlemsstaterne forelægger senest den 31. maj 2009:
a)
en teknisk rapport som omhandlet i artikel 6, stk. 2, i forordning (EF) nr. 1639/2000
b)
deres ansøgninger om refusion af de i 2008 afholdte udgifter med en finansiel rapport og tilhørende dokumentation.
3. Anden rate af EF-bidraget udbetales, når de i stk. 2 omhandlede finansielle og tekniske rapporter er modtaget og godkendt.
Artikel 5
1. Beløb, der er støtteberettiget efter denne beslutning, omregnes til euro efter kursen i maj 2007.
2. Udgiftsanmeldelser med beløb anført i national valuta fra de medlemsstater, der ikke deltager i tredje fase af Den Økonomiske og Monetære Union, omregnes til euro efter kursen i den måned, hvor Kommissionen modtager de pågældende anmeldelser.
Artikel 6
Denne beslutning er rettet til medlemsstaterne.
Udfærdiget i Bruxelles, den 1. oktober 2008.

Labels: 12
15
6
20